O‘ZBEKISTON RESPUBLIKASI VAZIRLAR MAHKAMASINING “TOSHKENT SHAHAR HOKIMLIGINING MUNITSIPAL MULK OBYEKTLARINI SOTISH TO‘G‘RISIDA” 2002-YIL 9-AVGUSTDAGI 287-SON QARORIGA QISMAN O‘ZGARTIRISHLAR KIRITISH HAQIDA

Kitob savdosining moddiy-texnika bazasini mustahkamlash, Vazirlar Mahkamasining “Respublikada kitob savdosi tizimini takomillashtirish chora-tadbirlari to‘g‘risida” 2002-yil 3-avgustdagi 279-son qarorining bajarilishini ta’minlash maqsadida Vazirlar Mahkamasi qaror qiladi:
 1. Toshkent shahar hokimligi hamda O‘zbekiston matbuot va axborot agentligining “O‘zkitobsavdo” davlat-aksiyadorlik kompaniyasi kitob do‘konlari ijara huquqida egallab turgan binolarni Toshkent shahar hokimligining sotiladigan munitsipal mulk obyektlari ro‘yxatidan chiqarish to‘g‘risidagi taklifiga rozilik berilsin.
 2. Vazirlar Mahkamasining “Toshkent shahar hokimligining munitsipal mulk obyektlarini sotish to‘g‘risida” 2002-yil 9-avgustdagi 287-son qarorida:
 1-ilovaning 3-bandi va yakuniy satri ushbu qarorga 1-ilovaga* muvofiq tahrirda bayon qilinsin;
 2-ilovada:
 100, 268, 518, 568, 752, 769, 808 va 929-pozitsiyalar chiqarib tashlansin, ushbu qarorga 2-ilovaga* muvofiq obyektlar bilan to‘ldirilsin.